סיון טלמור

סיון טלמור (נולדה ב-3 ביוני 1986, כ"ה באייר ה'תשמ"ו) היא מוזיקאית יוצרת וזמרת ישראלית. סיון טלמור נולדה בבאר שבע וגדלה בבסיס חצרים למייק טלמור והאמנית אריאלה ורטהיימר. משם עברו להתגורר למשך שנה באנגליה. כשהייתה בת שנתיים וחצי חזרו לישראל, לבסיס חצור, והוריה התגרשו. היא עברה עם אמה ואחיה הגדול אסף ליישוב כפר ורדים. אמה התחתנה עם התעשיין איתן ורטהיימר (בנו של המיליארדר סטף ורטהיימר), וכך יש לה עוד שלושה אחים-למחצה, ובהם השחקנית מאיה ורטהיימר. מצד אביה יש לטלמור עוד שלושה אחים-למחצה. טלמור גדלה בכפר ורדים עד גיל 12, ומשם עברו לקיבוץ מענית. בגיל 9 החלה ללמוד פיתוח קול בקונסרבטוריון בכרמיאל. טלמור למדה בבי"ס המשותף חוף הכרמל בקיבוץ מעגן מיכאל, במגמת מוזיקה, וסיימה את האולפנה למוזיקה ברסיטל שירה קלאסית. את שירותה הצבאי בצה"ל עשתה טלמור בלהקה צבאית של חיל החינוך, "להקת 4/4", להקת כלים שהופיעה בכל רחבי הארץ. לאחר מכן למדה בבית הספר לג'אז ולמוזיקה בת זמננו - רימון. כשהייתה בת 12 גילמה טלמור את ג'ולייטה, אהובתו של מרקו במחזמר "הלב" בהפקתו של אברהם דשא (פשנל), יחד עם גיל סגל, טוביה צפיר וששי קשת. בגיל 13 הנחתה כמנחה-צעיר מספר תוכניות חוץ בערוץ הילדים, לצד מיכאל מושונוב. בגיל 16 השתתפה במחזמר "קטנטנות" לצידם של ליאת אחירון, קובי מחט ותום אבני. בשנים 2006–2007 השתתפה בקלטות הDVD לילדים "שורום זורום", ו"אצו רצו גמדים" המבוססים על שיריה של מרים ילן שטקליס. לאורך השנים שיתפה פעולה והופיעה לצד אמנים רבים, ביניהם עילי בוטנר ורן דנקר, אבי גרייניק, אריק ברמן, יהונתן גפן, ולקחה חלק בפרויקטים רבים, ביניהם באלבומים "שווים" של רן דנקר ועילי בוטנר (בשירים "בואי נעזוב" ו"מה שלא הספקתי לומר"), אלבום שירי רחל "חצאי צבעים, חצאי קולות", של אהוד אטון ואוריאל הרמן, בהפקתו של עדי רנרט, פרויקט "השעות" של המוזיקאי ישי גזית ו"המשקפיים של נויפלד" בהפקתו של שמוליק נויפלד בשיר שכתב מאיר גולדברג. בשנת 2012 השתתפה בעונה הראשונה של תוכנית המוזיקה The Voice ישראל והייתה חלק מקבוצתו של המנטור אביב גפן. באותה שנה הוציאה טלמור את אלבום הסולו הראשון שלה – "לונה פארק" בהפקתו של יוני בלוך. באלבום תשעה שירים, שמונה מתוכם הלחינה וכתבה טלמור ושיר אחד הוא גרסה עברית של יהונתן גפן לשיר "At Seventeen" של ג'ניס איאן, שיר שהוקלט מאוחר יותר והופק על ידי מיכה הרשליקביץ'. באפריל 2013 לקחה חלק בפרויקט עוד מעט נהפוך לשיר של גלי צה"ל, והלחינה את "שיר בלי שם" של סגן יואב יקיר, בהפקתו של מיכה הרשליקביץ'. במרץ 2016 הוציאה את האלבום FIRE, בו כתבה את כל המילים והלחנים. האלבום הופק מוזיקלית על ידי ואורי וינוקר. את מסע ההופעות בעקבות צאת האלבום הפיקה תום דרום. בנובמבר 2017 הוציאה להקת Full Trunk את השיר "As A Stone", מתוך אלבומם השלישי "Show Us What You Got", אותו שרה טלמור בדואט עם הסולן גל ניסמן. בשנת 2020 השתתפה בפסטיבל "אינדיזוםזום" אשר שודר בהקצה ביום העצמאות, והועבר בשידור ישיר באמצעות ה-ZOOM עקב מגפת הקורונה. המופע שודר במשך שש שעות וצפו בו אלפי צופים. במופע השתתפו בין היתר איה זהבי פייגלין, גבע אלון, עינב ג'קסון כהן, עומר מושקוביץ, זוהר גינזבורג, עדי-קשת כהן, אלישע בנאי, פלורה, עומר קורן ואחרים. ב-26 באפריל 2024 טלמור הוציאה שיר חדש בשם "הכל יהיה בסדר", בהשראת מותו של אביה שהתרחש שנתיים קודם לכן. את ההלחנה וההפקה המוזיקלית ביצע המוזיקאי דודו טסה לבקשת טלמור. לונה פארק (2012) FIRE ‏(2016) Immigrants of Lace ‏(2019) מילים (2012) חלונות (2013) לונה פארק (2014) חולצה לבנה (2022) בין האצבעות (2022) ילד שלי (עם גיא מזיג, והראל סקעת; מתוך פרויקט "פסקול שלישי") (2023) סיפור שלא נגמר (עם איה זהבי פייגלין ולי בירן; מתוך פרויקט "פסקול שלישי") (2023) שורדת (עם בניה ברבי וריטה; מתוך פרויקט "פסקול שלישי") (2023) הכל יהיה בסדר (2024) בואי נעזוב, בדואט עם רן דנקר מתוך האלבום "שווים" (2007) מה שלא הספקתי לומר, בדואט עם רן דנקר מתוך האלבום "שווים" (2007) שיר בלי שם, במסגרת פרויקט "עוד מעט נהפוך לשיר" (2013) As A Stone, בדואט עם גל ניסמן סולן להקת Full Trunk ‏(2017) תאהב אותי טלפונית, במסגרת פרויקט "הגל השני" (2020) טלמור נשואה לעודד ואם לשני בנים. מתגוררת ביפו. אתר האינטרנט הרשמי של סיון טלמור סיון טלמור, ברשת החברתית פייסבוק סיון טלמור, ברשת החברתית אינסטגרם סיון טלמור, סרטונים בערוץ היוטיוב סיון טלמור, במסד הנתונים הקולנועיים IMDb (באנגלית) סיון טלמור, באתר שירונט סיון טלמור, באתר אפל מיוזיק (באנגלית) סיון טלמור, באתר ספוטיפיי סיון טלמור, דף שער בספרייה הלאומית סיון טלמור, באתר בנדקמפ סיון טלמור, באתר טיידל (באנגלית) אסף נבו, ‏יהונתן גפן מתאחד עם סיון טלמור, באתר ‏מאקו‏, 13 ביוני 2012 אניה שנדר, לא על המטפחת לבדה: ביקור בית אופנתי אצל סיון טלמור, באתר mako, בנובמבר 2012 אסף נבו, ‏סיון טלמור: "השיר הוא ילד ראשון. בעלי כבר מחכה לילדים אמיתיים", באתר ‏מאקו‏, 29 באוקטובר 2012 כתבת מערכת, סיון טלמור עושה את זה בעצמה, באתר נענע10, אוקטובר 2012 עמוס אורן, סיכום הפסנתר מארח 2012, באתר הבמה, דצמבר 2012 קרן נתנזון ויץ, סיון טלמור: "הגיע הזמן שלי", באתר Xnet‏, 18 ביוני 2005 יונתן אסתרקין, ‏לא מאמינה שזה קורה לי: סיון טלמור שרה פול מקרטני, באתר מעריב אונליין, 8 במרץ 2015 דיאנה בחור ניר, להיות ורטהיימר זאת אמנות, באתר כלכליסט, 17 בדצמבר 2016 איתי יעקב, סיון טלמור, מאיה ואריאלה ורטהיימר: "תמיד צריך להתנצל על הכסף", באתר Xnet‏, 23 באוקטובר 2018 ניצן פינקו, החשיפה של סיוון טלמור: "נשמתי עמוק ושחררתי את הסוד", באתר כלכליסט, 2 ביוני 2019 99, ‏סיון טלמור: "במשפט השני נשברתי, זה היה גדול עלי", באתר מעריב אונליין, 10 באוקטובר 2019 איתי יעקב, בארון של סיון טלמור: "רוצה להרגיש נעים עם הנשיות שלי והמיניות שלי", באתר Xnet‏, 27 בנובמבר 2019 "היום לפני שנה קיבלתי את החיים שלי שוב במתנה", באתר סלונה ‏ 16 במרץ 2020 רז שכניק, "התמסרתי להרגשה שאני הולכת למות. זה נגמר, הרגשתי שאני משחררת", באתר "ידיעות אחרונות", 27 בדצמבר 2021 סיון טלמור: "ההצלחה הרבה יותר מתוקה כשהיא באה אחרי עשרות כישלונות", באתר את ‏ 2 ביוני 2022 בואי נעזוב, באתר YouTube, ‏11 באפריל 2007 יובל אראל‏, פסטיבל אינדי זומזום יוצא לדרך, בבלוג של יובל אראל, מגזין מוזיקה ותרבות, 26 באפריל 2020 יובל אראל‏, סיון טלמור – הכל יהיה בסדר, בבלוג של יובל אראל, מגזין מוזיקה ותרבות, 30 באפריל 2024